CELEX: 22008D0033
Language: bg
Date: 2008-03-14 00:00:00
Title: Решение на Съвместния комитет на ЕИП № 33/2008 от 14 март 2008 година за изменение на приложение XVIII (Здравословни и безопасни условия на труд, трудово право и равно третиране на мъжете и жените) към Споразумението за ЕИП

10.7.2008   
            
            
               BG
            
            
               Официален вестник на Европейския съюз
            
            
               L 182/30
            
         
      РЕШЕНИЕ НА СЪВМЕСТНИЯ КОМИТЕТ НА ЕИП
   
   № 33/2008
   от 14 март 2008 година
   за изменение на приложение XVIII (Здравословни и безопасни условия на труд, трудово право и равно третиране на мъжете и жените) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, оттук нататък наричано „Споразумението“, и по-специално член 98 от него,
   като има предвид, че:
   
               (1)
            
            
               Приложение XVIII към Споразумението бе изменено с Решение на Съвместния комитет на ЕИП № 132/2007 от 26 октомври 2007 г. (1)
               
            
         
               (2)
            
            
               Директива 2006/54/ЕО на Европейския парламент и на Съвета от 5 юли 2006 г. за прилагането на принципа на равните възможности и равното третиране на мъжете и жените в областта на заетостта и професиите (преработена) (2) следва да бъде включена в Споразумението.
            
         
               (3)
            
            
               Считано от 15 август 2009 г. Директива 2006/54/ЕО отменя директиви 75/117/ЕИО (3), 76/207/ЕИО (4), 86/378/ЕИО (5) и 97/80/ЕО (6) на Съвета, които са включени в Споразумението и които следва да бъдат отменени от Споразумението считано от 15 август 2009 г.,
            
         РЕШИ:
   Член 1
   Приложение XVIII към Споразумението се изменя, както следва:
   
               1.
            
            
               След точка 21а (Директива 97/80/ЕО на Съвета) се създава следната точка:
               
                           „21б.
                        
                        
                           
                              32006 L 0054: Директива 2006/54/ЕО на Европейския парламент и на Съвета от 5 юли 2006 г. за прилагането на принципа на равните възможности и равното третиране на мъжете и жените в областта на заетостта и професиите (преработена) (ОВ L 204, 26.7.2006 г., стр. 23).
                           За целите на настоящото споразумение разпоредбите на директивата следва да се четат със следните изменения:
                           
                                       а)
                                    
                                    
                                       Текстът на член 3 се заменя със следното:
                                       „За да се осигури на практика пълна равнопоставеност между мъжете и жените в професионалния живот, принципът за равно третиране не е пречка държава-членка да запази или да приеме мерки, предвиждащи специфични преимущества, за да улесни упражняването на професионална дейност от недостатъчно представения пол или да се предотвратят или компенсират пречки в професионалната кариера.“
                                    
                                 
                                       б)
                                    
                                    
                                       В член 12 се добавя следният параграф:
                                       „5.   За Исландия и Норвегия датата 17 май 1990 г. в първото изречение от параграф 1 се заменя с 1 януари 1994 г., а за Лихтенщайн се заменя с 1 май 1995 г.“
                                    
                                 
                                       в)
                                    
                                    
                                       В член 19, параграф 4, буква а) думите „член 141 от Договора“ се заменят с думите „член 69 от Споразумението за ЕИП“.“
                                    
                                 
                     
         
               2.
            
            
               Текстът на точки 17 (Директива 75/117/ЕИО на Съвета), 18 (Директива 76/207/ЕИО на Съвета), 20 (Директива 86/378/ЕИО на Съвета) и 21а (Директива 97/80/ЕО на Съвета) се заличава считано от 15 август 2009 г.
            
         Член 2
   Текстовете на Директива 2006/54/EО на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 15 март 2008 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (7).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 14 март 2008 година.
      
         
            За Съвместния комитет на ЕИП
         
         
            Председател
         
         Alan SEATTER
         
      
   
   
      (1)  ОВ L 100, 10.4.2008, г., стр. 1.
   
      (2)  ОВ L 204, 26.7.2006 г., стр. 23.
   
      (3)  ОВ L 45, 19.2.1975 г., стр. 19
   
   
      (4)  ОВ L 39, 14.2.1976 г., стр. 40.
   
      (5)  ОВ L 225, 12.8.1986 г., стр. 40.
   
      (6)  ОВ L 14, 20.1.1998 г., стр. 6.
   
      (7)  С отбелязани конституционни изисквания.